钦定古今图书集成/理学汇编/学行典/第246卷 > 汪文德
## 钦定古今图书集成/理学汇编/学行典/第246卷 > 汪文德

按《扬州府志》：“汪文德，字是修，先世祁门人，移居江都。
崇祯庚辰岁饥，捐资倡赈，多所存活。甲申，阁部史可
法闻其名，谘以当世之务。乙酉，扬城破，文德与弟文
健诣军前谒豫王，献三十万金以犒师，曰：‘愿王下令
勿杀无辜’。王义许之，欲授以官，力辞。请归里。赐金给
一本符，书文德兄弟姓名，于上闲关历诸军屯闲，见”
所持符，皆不问，遂得生还。